อีก 1 ร้านเด็ดตามลายแทงที่มาตามเก็บ โชคดีที่ร้านอยู่ใกล้ที่พัก และหาไม่ยากนัก (นิมมานซ. 2) The Larder cafe ในตอนสายๆ มีคนพลุกพล่านทั้งฝรั่งและชาวไทยเต็มไปหมด ตัวร้านไม่ใหญ่มาก แต่พนักงานก็ให้บริการอย่างดีค่ะ ทันทีที่เข้ามาพนง.ก็ เอาน้ำเปล่าเย็นๆ มาเสิร์ฟให้เลย เมนูเด็ดของที่นี่คือ open sandwich ซึ่งมีให้เลือกหลากหลายหน้ามาก เราสั่งหน้าฟักทองย่าง กับเฟต้าชีส ดีงาม ได้ลองหน้าแซลมอนครีมชีสก็งดงามตามท้องเรื่องเช่นกันค่ะ นอกจากนี้ก็สั่งลาเต้ร้อนมาจิบด้วย ใช้ได้เหมือนกันนะ ทีสำคัญเค้ามีปลั๊กและไวไฟรับรองด้วยค่ะ เราเอาคอมไปนั่งทำงานก็ได้หลายชั่วโมงอยู่ แถมพนักงานใจดีเอาน้ำมาเติมให้ไม่ได้ขาด และไม่เหวี่ยงเลยด้วน ที่ประทับใจที่สุดคือจังหวะที่เราลุกแล้วกลับมานั่งแก้งานแป๊บนึง พนง.เค้ารีบเอาน้ำแก้วใหม่มาให้เราทันที บริการดีมาก แนะนำแรงๆ ค่ะ!!